นายกรัฐมนตรี ย้ำรัฐบาลเร่งแก้ไขความเดือดร้อนให้กับประชาชน เร่งส่งเสริมนโยบายสำคัญสู่การปฏิบัติให้ประชาชนอยู่ดีกินดี ชุมชนเข้มแข็งสามารถพึ่งพาตนเองได้
นายกรัฐมนตรี ย้ำรัฐบาลเร่งแก้ไขความเดือดร้อนให้กับประชาชน เร่งส่งเสริมนโยบายสำคัญสู่การปฏิบัติให้ประชาชนอยู่ดีกินดี ชุมชนเข้มแข็งสามารถพึ่งพาตนเองได้พลเอก ประยุทธ์ จันทร์โอชา นายกรัฐมนตรี กล่าวในการพบปะพูดคุยกับพี่น้องประชาชนที่อำเภอแม่แจ่ม จังหวัดเชียงใหม่ ว่ารัฐบาลมีเจตนารมณ์ในการบรรเทาความเดือดร้อนให้กับพี่น้องประชาชนที่ประสบปัญหาจากภัยพิบัติหรือปัญหาต่างๆ รวมทั้งปัญหาที่เกิดขึ้นซ้ำซาก หนี้นอกระบบ หรือความไม่เป็นธรรมต่างๆ โดยให้มีการปฏิบัติอย่างเสมอภาคเท่าเทียมกัน โดยใช้กลไกประชารัฐทั้งในระดับอำเภอและระดับจังหวัดรัฐบาลได้วางพื้นฐานตาม Road Map ของประชารัฐให้ตรงกับความต้องการและปัญหาของประชาชนในพื้นที่ เพื่อให้เกิดความเข้มแข็งจากภายในชุมชนไปสู่จังหวัดและภูมิภาค เพื่อคุณภาพชีวิตที่ดีของพี่น้องประชาชน ตลอดจนส่งเสริมและพัฒนาอาชีพในด้านอื่นๆ  โดยเฉพาะอย่างยิ่งการสนับสนุนให้เกิดการพัฒนาตามแนวคิดกิจการเพื่อสังคมหรือ Social Enterprise ซึ่งเป็นการส่งเสริมให้ชุมชนเข้มแข็งขึ้นด้วยการพึ่งพาตัวเอง นำมาซึ่งผู้ประกอบการเพื่อสังคมที่มีความหลากหลายมากขึ้น หรืออาจต่อยอดจากรูปแบบเดิม เช่น งานหัตถกรรมเป็นผลิตภัณฑ์ที่แสดงให้เห็นถึงวัฒนธรรมและศาสนา ที่สื่อถึงวัฒนธรรมของคนท้องถิ่น รวมถึงใช้วัสดุท้องถิ่นในการผลิตสินค้าต่างๆ เพื่อนำไปจำหน่ายในตลาดและยังสร้างงานสร้างรายได้อีกด้วย